При завършването си Адриан приема за основна своя цел да промени живота на народа чрез изкуствата. Революцията привлича Пьотровски с мащаба на поставените задачи и огромната публична аудитория, жадна за нови гледки и впечатления. През 1918 г., още не завършил университета, става научен сътрудник в Академията по история на материалната култура. В края на 1918 г. той организира театрално-драматичната работилница „Красноармейска“, съществувала до лятото на 1920 г. През 1919 – 1920 г. Пьотровски е организатор на пропагандни театрални постановки и масови представления, включително и такива, които са посветени на революцията в Петербург.